Selim Salihović

Selim Salihović (Janja, 1910 - Bijeljina, 1988.) je bosanskohercegovački sevdalija i sazlija.

 Biografija 
U ranom djetinjstvu zavolio je sevdalinku, prije svega saz, koji je često korišten u pjevanju muškaraca. Snimao je sa Eminom Zečaj, a postoje i 'single' ploče na kojima Salihović izvanredno prati zeničkog sevdaliju Muhameda Pašića Mašuru (pjesme "Akšam dođe, jacija se sprema", "Majka Muju mladog oženila" i dr.). Salihović je također pratio Himzu Polovinu uz saz ("Dunjaluče, golem ti si", "Od mora eto svatova" i "Širi mjesec po Igmanu zrake"). Salihović je r sedamdesetih godina snimio nekoliko pjesama za arhiv tadašnjeg Radio Sarajeva.

Karakteristika Salihovićevog kucanja u saz je osebujna ritmičnost koju karakteriziraju kratke i odsječne pauze koje je ovaj vrsni sazlija koristio pri akcentiranju određenih fraza. Izvanredan primjer takvog kucanja može se pronaći u Salihovićevoj nenadmašnoj verziji pjesme "Gledali se Mujo i Nizama" (objavljeno u ediciji "Sevdalinke" JRTVS BiH, CD 4). Kao i većina sazlija, Selim Salihović pjevao je izrazito nazalno, bez mnogo napora i s ukrasima koje je najčešće prilagođavao unisonom kucanju melodije na sazu. Kao i kod većine sazlija koji su bili talentirani pjevači, i kod Salihovića je vokalna izvedba bila vođena kucanjem u saz tako da glas nikada nije posebno razvijen i pročišćen. 

 Najpoznatije interpretacije 

 Beg Ali-beg po jezeru strijelja
Eno zora, svanut mora
 Kad ja pođoh aman
 U Gradačcu gradu bijelome
San usnila Osman-begovica
Jutros rano podranila danica
Kadiraga Skadranine
Nas trojica šetasmo sokakom
Tri djevojke stražu postavile
Pita Fata Halil mejhandžiju
Moj zumbule što si uvehnuo
S one strane vode Sane
Djevo, djevo što mi ljubav kratiš
Ne ašikuj Mujo
Mujo kuje konja po mjesecu
Moj nevene, šestopere
Gledali se Mujo i Nizama

Također pogledajte

Sevdalinka
Spisak sevdalinki
Spisak sevdalija

 Vanjski linkovi 
sevdalinke.com

Kategorija:Rođeni 1910.
Kategorija:Umrli 1988.
Kategorija:Biografije, Bijeljina
Kategorija:Janja
Kategorija:Sevdalije